Karansén 23
An ɲé anna sɛbɛlu labɔla kan siyaman rɔ di ?
An ɲé sɛbɛ labɔla kan 700 ni kɔ kɔnɔ, kôsa an ɲé sé “ kibaro ɲuman ” laséla “ siiyalu bɛɛ ni bɔnsɔnlu bɛɛ ni kanlu bɛɛ ani mɔɔ siifalu bɛɛ ma ” (Lankɛnɛmaya 14:6). An ɲé baara baa wô kɛla di ? Sɛbɛ kɛlalu la dɛkuru ni kannatɛmila 3300 lé yé an madɛmɛnna baara wô rɔ dunuɲan fan bɛɛ rɔ. Élu bɛɛ yé Yahuwa la Sérélu lé di.
An ɲé anna sɛbɛlu kɛla anglɛ kan lé rɔ munun. Baara bôn baa la, sɛbɛ kɛlalu ɲɛlamɔɔlu yé baara mɛn bɛɛ kɛla, Kunnasiilu yé élu djantola wôlu rɔ. Sɛbɛ kɛla dôlu yé baara bôn baa la, dôlu fanan yé filiyali gbɛrɛlu la. Sɛbɛ kɛlalu ɲɛlamɔɔlu lé yé élu djantola sɛbɛ kɛla kélén kélénna bɛɛ la baara rɔ. Anna sɛbɛlu diyani bɛɛ ɲɛ, kamasɔrɔn anna sɛbɛ kɛlalu yé dunuɲan fan bɛɛ lé rɔ.
An ɲé sɛbɛ wô lawala kannatɛmilalu ma. Sɛbɛ kɛlalu ɲɛlamɔɔlu bara ban sɛbɛ kɛla anglɛ kan rɔ, élu di a yira Kunnasiilu la. Ni wôlu sɔnna alé sɛbɛ labɔ kô ma, élu di sɛbɛ wô lawa kannatɛmilalu ma dunuɲan fan bɛɛ rɔ. Wôlu di sɛbɛ wô lasé élula kanlu rɔ, ka a fɛsɛfɛsɛ, ka ban ka a karan. Élu yé élu lɔdjala kôsa élu yé “ tuɲa sɛbɛ kuman télénni rɔ. ” — Ekleziyasi 12:10, TMN.
Ɔrdinatɛrilu yé anna baara lakaliyala. Ɔrdinatɛrilu tɛ sé baarala sɛbɛ kɛlalu ni kannatɛmilalu nɔɔ rɔ. Kɔni kuman kɔrɔfɔ fén ani kô kɔrɔ ɲini fén mɛnlu yé alé ɔrdinatɛrilu kɔnɔ, wôlu yé anna baara lakaliyala. Yahuwa la Sérélu bara kan siyaman latɛmi fén dô labɛn, fén wô tɔɔ lé MEPS. Fén wô yé sɛbɛ labɔla kan kɛmɛ siyaman rɔ, ka fotolu bila sɛbɛ kɔnɔ, ka ban ka a kɛ a sɛbɛlama di.
Hali mɔɔ siyaman tɛ kan mɛnlu fɔla, an ɲé an sé kô bɛɛ kɛla ka sɛbɛ labɔ kan wôlu rɔ. Munna ? Kamasɔrɔn Yahuwa diyana kô lé wô di. “ A lɔɔ yé a la kô mɔɔ bɛɛ yé kisi, ka sé tuɲa lɔnna ”. — Timoté I 2:3, 4.
An ɲé anna sɛbɛlu kɛla di ?
Munna an ɲé anna sɛbɛlu labɔla kan siyaman rɔ ?
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn